[{"text_idx": "#000000", "text": "Abian da indarkeria matxista prebenitzeko 12 eta 20 urte bitarteko gazteei zuzendutako Beldur Barik lehiaketa"}, {"text_idx": "#000001", "text": "Emakundek bultzatuta, euskal erakunde guztien laguntzarekin, errespetua, berdintasuna eta indarkeria matxista prebenitzeko jarrerak sustatzen ditu gazteen artean\nIkus-entzunezko lanak entregatzeko epea azaroaren 10ean amaituko da eta abenduan jakinaraziko dira irabazleak"}, {"text_idx": "#000002", "text": "Gaur jarri da abian gazteen artean indarkeria sexista eta matxista prebenitzea helburu duen Beldur Barik ikus-entzunezko lehiaketaren hamalaugarren edizioa. Gazteek azaroaren 10era arteko epea izango dute kultura matxista eta indarkeria sexistari aurre egiteko konpromiso pertsonala eta kolektiboa islatzen duen ikus-entzunezko lan bat aurkezteko. Berdintasun, Justizia eta Gizarte Politiketako Sailak gidatzen du Beldur Barik programa, Emakunderen bitartez, eta Arabako, Bizkaiko eta Gipuzkoako foru-aldundien eta EUDELen babesa du."}, {"text_idx": "#000003", "text": "Lehiaketa 12 eta 20 urte bitarteko gazteei zuzendua dago, eta adierazpen artistikoak saritzen ditu. Lan horiek neska-mutilek ezberdintasun egoerei Beldur Barik jarrerarekin nola egiten dieten aurre erakutsi behar dute; alegia, errespetua, parekidetasuna, askatasuna eta autonomia, elkarkidetza eta indarkeria sexista eta matxistaren bazterketa irmoa adierazten dituzten jarrerekin."}, {"text_idx": "#000005", "text": "Guztira zortzi sari banatuko dira. Hauek izango dira: Kategoria bakoitzeko 400 euroko saria eta 200 euroko aipamen berezi bana banatuko dira. Horrez gain, 300 euroko herri-bozketaren bitartez parte-hartze saria emango da. Baita ikus-entzunezko ekoizpen onenari 300 euroko saria emango zaizkio. Kalitate artistikoari lan onenaren saria eta herri bozketan boto gehien lortu duen lanari ere saria emango zaio. Herri-bozketa azaroaren 16tik 19ra bitartean gauzatuko da, beldurbarik.eus web-gunearen bidez. Irabazleak abenduan jakinaraziko dira."}, {"text_idx": "#000007", "text": "IP21 Ingeniaritza, 20 urte teknologia eraikuntza-sektorean aplikatuz"}, {"text_idx": "#000008", "text": "Irailak 22: Kotxe gabeko munduko eguna"}, {"text_idx": "#000011", "text": "IP21 Ingeniaritza, 20 urte teknologia eraikuntza-sektorean..."}]